Virāne
Šis raksts ir par apdzīvotu vietu. Par citām jēdziena Virāne nozīmēm skatīt nozīmju atdalīšanas lapu. Virāne ir mazciems Gulbenes novada Tirzas pagasta dienvidos, pie Dzelzavas pagasta robežas. Netālu no Virānes atrodas Lielais un Mazais Virānes ezers, kā arī Lielajā Virānes ezerā ietekošā Ķivenes upe. Cauri ciemam iet reģionālais autoceļš Cesvaine—Velēna (P38). Līdz 1949. gadam Virāne bija Virānes pagasta centrs. Virānes muižā dzimusi gleznotāja Emīlija Gruzīte un aktieris Kārlis Pamše.